Β4-1114, 1164 και 1179/95

Ψήφισμα σχετικά με τις καταστροφικές πυρκαγιές το καλοκαίρι του 1995 στην Ελλάδα

Το Ευρωπαϊκό Κοινοβούλιο,

Α. έχοντας υπόψη ότι οι πυρκαγιές των δασών στην Κοινότητα και ιδιαίτερα στα μεσογειακά κράτη μέλη κατά το 1995 συνέχισαν να επιφέρουν καταστροφικές, οικονομικές και οικολογικές ζημιές,

Β. έχοντας υπόψη ότι ένας μεγάλος αριθμός πυρκαγιών αποτέφρωσε τεράστιες εκτάσεις στη Λέσβο, στο Πήλιο και ιδιαίτερα στα χωριά Αργαλαστή, Ξυνόβρυση και Συκκή, στην Ικαρία, στο Ρέθυμνο, στο Λασίθι, στην Εύβοια, στη Μεσσηνία, στην Αχαΐα, στη Χαλκιδική και αλλού,

Γ. έχοντας υπόψη την ιδιαίτερα καταστροφική πυρκαγιά της 21 και 22 Ιουλίου 1995 στη ήδη βεβαρυμένη περιβαλλοντικά περιοχή της Αττικής, που αποτέφρωσε περισσότερο από 5.000 εκτάρια πολύτιμου περιαστικού δάσους για τα 4 εκατομμύρια κατοίκων της Αττικής και άφησε πολλούς άστεγους,

Δ. έχοντας υπόψη ότι η Ελλάδα είναι πρώτη σε αριθμό καιόμενης έκτασης ανά πυρκαγιά σε όλη την Ευρώπη,

Ε. ανησυχώντας βαθύτατα από τα συμπεράσματα του Προγράμματος του ΕΚ STOA «Δασικές Πυρκαγιές στη Νότια Ευρώπη» το Νοέμβριο 1993 σύμφωνα με τα οποία "... οι διαφορετικές κοινοτικές δράσεις περιφερειακής και αγροτικής ανάπτυξης δεν είναι επαρκώς συντονισμένες και συχνά βρίσκονται σε πλήρη αντίθεση με το στόχο της πρόληψης των πυρκαγιών»,

ΣΤ. εκτιμώντας για άλλη μια φορά ότι η ανυπαρξία κοινής δασικής πολιτικής βρίσκεται στο επίκεντρο των αιτίων της αναποτελεσματικότητας των επιμέρους κοινοτικών και εθνικών δράσεων για την αντιμετώπιση των δασικών προβλημάτων, συμπεριλαμβανομένου και αυτών των πυρκαγιών,

Το Ευρωπαϊκό Κοινοβούλιο,

1. εκφράζει τη συμπαράσταση και την αλληλεγγύη του στους κατοίκους των πληγεισών περιοχών και ζητεί από την Επιτροπή να τους χορηγήσει επείγουσα οικονομική βοήθεια για την όσο το δυνατόν πιο γρήγορη αποκατάσταση των ζημιών[semigr ]

2. ζητεί από την Επιτροπή να προβεί στις απαραίτητες ενέργειες για τη θεσμοθέτηση κοινής δασικής πολιτικής παράλληλα με την ΚΑΠ και τις άλλες κοινές πολιτικές, κατά την αναθεώρηση της Συνθήκης το 1996[semigr ]

3. ζητεί από την Επιτροπή να συμπεριλάβει στα πλαίσια της χωροταξικής πολιτικής της και ιδιαίτερα στα πλαίσια του INTERREG δράσεις κατά των πυρκαγιών[semigr ]

4. ζητεί τη δημιουργία ενός Ευρωπαϊκού Κέντρου Δασικής Πολιτικής στα πλαίσια του οποίου θα πρέπει να λειτουργεί ειδικό Ινστιτούτο δασοπροστασίας και πυρόσβεσης[semigr ]

5. ζητεί από την Επιτροπή να πληροφορηθεί για την εξέλιξη που είχε το αίτημά του, που περιλαμβανόταν στο ψήφισμα του της 29 Σεπτεμβρίου 1994 σχετικά με τις δασικές πυρκαγιές που συνέβησαν στις χώρες του Νότου της Ευρωπαϊκής Ένωσης ((ΕΕ C 305 της 31.10.1994, σελ. 102)), σύμφωνα με το οποίο είχε ζητηθεί από την Επιτροπή να προβεί σε εκτίμηση και απολογισμό της αποτελεσματικότητας των μέτρων που έχουν εγκριθεί από το κάθε κράτος μέλος και από την ίδια την ΕΕ σχετικά με την αντιμετώπιση των δασικών πυρκαγιών[semigr ]

6. ζητεί από την Επιτροπή να πληροφορηθεί για την υλοποίηση του προγράμματος που είχε ζητηθεί με το προαναφερθέν ψήφισμά του, σχετικά με την εκπαίδευση τοπικών υπευθύνων για την πυρόσβεση καθώς και για την αναγκαία ενημέρωση των πολιτών με συγκεκριμένες οδηγίες, ώστε αφενός να μπορούν να ενταχθούν στην πολιτική άμυνα κατά των πυρκαγιών και αφετέρου να μην υπάρχουν θύματα από την πύρηνη λαίλαπα[semigr ]

7. λυπάται που η Επιτροπή δεν έδωσε συνέχεια, μέχρι σήμερα, στα αιτήματα των ψηφισμάτων του των τελευταίων χρόνων και ιδιαίτερα του προαναφερθέντος ψηφίσματός του του Σεπτεμβρίου 1994[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.